pythainlp/thai-wiki-dataset-v3 huggingface dataset:
อัลส์ซากาโดส

อัลส์ซากาโดส (Els Segadors) แปลว่า "ผู้เก็บเกี่ยว" เป็นเพลงอย่างเป็นทางการของแคว้นกาตาลุญญา เขตปกครองตนเองในประเทศสเปน
== ประวัติ ==
เพลงนี้เดิมขับร้องกันทั่วไปมาตั้งแต่ปี ค.ศ. 1640 ต่อมาในปี ค.ศ. 1892 ฟรันแซ็สก์ อะลิโอ (Francesc Alió) ปรับปรุงทำนองให้เป็นมาตรฐาน ส่วนเนื้อร้องฉบับปัจจุบันนั้น อะมิลี กวัญญาเบ็นส์ (Emili Guanyavents) เขียนขึ้น และส่งประกวดจนได้รางวัลชนะเลิศเมื่อปี 1899
เนื้อหาของเพลงว่าด้วยการลุกฮือของชาวนาชาวไร่เมื่อปี ค.ศ. 1640 ที่เรียกว่า กอร์ปุสดาซัง (Corpus de Sang) มีความหมายตรงตัวว่า "ก้อนโลหิต" และเป็นส่วนหนึ่งของสงครามสามสิบปีระหว่างสเปน อังกฤษ ฝรั่งเศส และออสเตรีย จนนำไปสู่การก่อการกำเริบของชาวกาตาลุญญาเมื่อปี 1640 เพื่อต่อต้านเคานต์ดุ๊กแห่งโอลิบาเรส (Count-Duke of Olivares) นายกรัฐมนตรีในพระเจ้าฟิลิปที่ 4 แห่งสเปน
คณะผู้ปกครองแคว้นกาตาลุญญาประกาศใช้เพลงนี้เป็นเพลงประจำแคว้นมาตั้งแต่ปี ค.ศ. 1993
== เนื้อเพลง ==
{| border=0
|-
|style="font-family: Georgia, Palatino, Palatino Linotype, Times, Times New Roman, serif"|
กาตาลา
Catalunya triomfant,
tornarà a ser rica i plena.
Endarrera aquesta gent
tan ufana i tan superba.
Tornada:
Bon cop de falç!
Bon cop de falç, defensors de la terra!
Bon cop de falç!
Ara és hora, segadors.
Ara és hora d'estar alerta.
Per quan vingui un altre juny,
esmolem ben bé les eines.
Tornada
Que tremoli l'enemic,
en veient la nostra ensenya.
Com fem caure espigues d'or,
quan convé seguem cadenes.
Tornada
|
อังกฤษ
Catalonia triumphant
shall again be rich and bountiful.
Drive away these people,
Who are so conceited and so contemptful.
Refrain:
Strike with your sickle!
Strike with your sickle, defenders of the land!
Strike with your sickle!
Now is the time, reapers.
Now is the time to stand alert.
For when another June comes,
Let us sharpen our tools well.
Refrain
May the enemy tremble,
upon seeing our symbol.
Just as we cut golden ears of wheat,
when the time calls we cut off chains.
Refrain
|
ไทย
กาตาลุญญาผู้มีชัย
จักมั่งคั่งบริบูรณ์อีกครั้ง
จงไล่ไปให้พ้นคนเหล่านี้
ที่จองหองอวดดีมีใจต่ำ
ซ้ำ:
ฟาดฟันด้วยเคียวเจ้า!
ฟาดฟันด้วยเคียวเจ้า เหล่าผู้รักษาแดนดิน!
ฟาดฟันด้วยเคียวเจ้า!
ถึงเวลาแล้ว ผองผู้เก็บเกี่ยว
ถึงเวลาเตรียมซ้อมพร้อมสรรพ
ด้วยกว่าจะเดือนหกปีหน้า
เราจักลับศัสตราคอยท่าไว้
ซ้ำ
ให้ปัจจามิตรได้ไหวหวั่น
เมื่อมองเห็นสัญลักษณ์เรา
ครั้นได้ฤกษ์เราจักเกี่ยวสายโซ่ให้ขาดผึง
เสมือนหนึ่งเราเกี่ยวรวงข้าวสาลีสีดั่งทอง
ซ้ำ
|}
== อ้างอิง ==
== แหล่งข้อมูลอื่น ==
Generalitat de Catalunya: The National Anthem (official page in English, with lyrics translation, music sheet and official version recordings in mp3 and oog formats)
History of the anthem 
Link to the mp3 recording of Els Segadors
Link to the midi version of the song
เพลงชาติ
พิสิษฐ์ ฐิติธนพันธ์

พิสิษฐ์ ฐิติธนพันธ์ หรือ โต จรัล โปรดิวเซอร์เพลงลูกทุ่ง และอดีตผู้บริหารระดับสูงของบริษัทอาร์ สยาม ในเครือ บริษัท อาร์เอส จำกัด (มหาชน)
== ประวัติ ==
พิสิษฐ์ ฐิติธนพันธ์ เดิมชื่อ จรัล ไทยกุลภักดี เกิดเมื่อวันที่ 29 มกราคม พ.ศ. 2503 เป็นลูกคนที่ 3 จากจำนวนพี่น้อง 7 คน ในบ้านสระสะแก อำเภอหนองกี่ จังหวัดบุรีรัมย์ เรียนหนังสือจบ ป.4 ก็บวชเรียนต่อ จนสอบได้นักธรรมเอก เปรียญธรรม 4 ประโยค และเรียนหนังสือควบคู่จนจบ ม.ศ.5 ก่อนจะศึกษาต่อในคณะรัฐศาสตร์ มหาวิทยาลัยรามคำแหง แต่เรียนได้เพียงสองปีก็ต้องหยุด เพราะไม่มีเงินเรียนต่อ ต้องออกมาทำงานเป็นตัวประกอบในภาพยนตร์, ละคร, ถ่ายแบบ และเป็นผู้ช่วยนักจัดรายการวิทยุ ชื่อ ไกรพล ภัทระพันธ์ ซึ่งทำรายการให้กับค่ายอีเอ็มไอ จนกระทั่งนักจัดรายการป่วย จึงได้ทำหน้าที่จัดรายการแทน
พิสิษฐ์ได้จัดรายการวิทยุทั่วประเทศ และเป็นพิธีกรรายการโทรทัศน์เกี่ยวกับเพลงลูกทุ่งหลายรายการ โดยใช้ชื่อว่า โต จรัล ภัทระพันธ์ จนกระทั่งค่ายชัวร์ออดิโอ ติดต่อมาให้จัดรายการวิทยุและเป็นที่ปรึกษาเรื่องเพลงเมื่อปี พ.ศ. 2535 และบริษัทเปิดโอกาสให้สร้างนักร้อง ชื่อ ติ๊ก-สุรธรรม คำกลอง ต่อด้วยมนต์สิทธิ์ คำสร้อย จากนั้นก็จัดรายการวิทยุควบคู่กับการเป็นโปรดิวเซอร์นักร้องส่วนใหญ่ในชัวร์ออดิโอเรื่อยมา อาทิ เช่น เอกพจน์ วงศ์นาค ท้าวบัวเงิน สายัณห์ สัญญา ดำรง วงศ์ทอง เกษม คมสันต์ สำราญ บุญลาภ กระทั่งถึงงานของหงา คาราวาน และ วิสา คัญทัพ เป็นชุดสุดท้าย โต จรัล เลิกจัดรายการวิทยุเมื่อปี พ.ศ. 2546 และเมื่อปี พ.ศ. 2547 ก็ได้ลาออกจากบริษัทชัวร์ออดิโอ ก่อนจะตั้งบริษัท เอ๊กซตร้า ซาวนด์ ขึ้น ศิลปินในสังกัดได้แก่ จ่าหลอย เฮนรี่ และธันวา ราศีธนู แต่ด้วยปัญหาเทปผีซีดีเถื่อนที่ระบาดหนักในขณะนั้น ทำให้ค่ายเพลงขนาดเล็กหลายบริษัท รวมทั้งบริษัทของเขาไม่สามารถดำเนินกิจการต่อไปได้
ต่อมา โต จรัล ได้รับโอกาสให้เข้าทำงานในบริษัทมาสเตอร์เทป จำกัด ในตำแหน่งผู้จัดการบริษัท และโปรดิวเซอร์เพลง ผลิตผลงานเพลงจากนักร้องในสังกัด ได้แก่ ยอดรัก สลักใจ คู่แฝด โอ-เอ ศรเพชร ศรสุพรรณ สดใส รุ่งโพธิ์ทอง
ภายหลัง บริษัท มาสเตอร์เทป ได้ปิดตัวลง งดการผลิตผลงานเพลง เนื่องจากปัญหาเทปผีซีดีเถื่อน
ต่อมา ปี 2560 ได้ลาออกเพื่อไปทำงานกับบริษัท ท็อปไลน์มิวสิค
ปี พ.ศ. 2562 เปิดบริษัท พญาไก่ จำกัด และเปิดช่องยูทูป โฮมฮักสตูดิโอ
== ครอบครัว ==
โต จรัล สมรสกับ รุ่งทิวา ไทยกุลภักดี มีบุตรชายสองคน บุตรคนโตคือ สุขุมพันธ์ ฐิติธนพันธ์ หรือ บิทเติ้ล ศิลปิน นักแต่งเพลง สังกัดค่ายเพลงอาร์สยาม
== ปัจจุบัน ==
เปิดบริษัท พญาไก่ จำกัด และ เปิดช่องยูทูป โฮมฮักสตูดิโอ ตั้งแต่ปี พ.ศ. 2562
== อ้างอิง ==
อาร์สยามเปิดประตูรับ จินตหรา หวังลุยตลาดอีสานเต็มที่
อาร์สยาม ปลื้ม ผลงานเข้าตาประชาชน กวาด 6 รางวัล 
Putting pressure ON POP
บุคคลที่เกิดในปี พ.ศ. 2503
บุคคลในวงการดนตรี
นกอีลุ้ม

นกอีลุ้ม หรือ นกอีล้ม (Watercock) เป็นนกน้ำในวงศ์นกอัญชัน พบในทวีปเอเชียแถบประเทศอินเดีย จีน ไต้หวัน เวียดนาม กัมพูชา ฟิลิปปินส์ และในประเทศไทยพบอยู่ทั่วทุกภาค
== ลักษณะ ==
รูปร่างเพรียว คอยาว นิ้วเท้ายาว หางสั้น นกอีลุ้มตัวผู้ในช่วงฤดูผสมพันธุ์จะมีขนตามตัวสีดำ ขนคลุมใต้โคนหางมีสีเหลืองอ่อน ที่หน้าผากมีเนื้อสีแดง ขาสีแดง หากเป็นช่วงนอกฤดูผสมพันธุ์ตัวผู้จะเปลี่ยนสีไปคล้ายคลึงกับตัวเมีย โดยขนตามลำตัวมีสีน้ำตาล ปากเหลือง ตรงหน้าผากไม่มีเนื้อสีแดง และขามีสีเขียว
== การกระจายพันธุ์และถิ่นอาศัย ==
พบในทวีปเอเชียแถบประเทศอินเดีย จีน ไต้หวัน เวียดนาม กัมพูชา พม่า ฟิลิปปินส์ และไทย ในประเทศไทยพบอยู่ทั่วทุกภาค อาศัยอยู่ตามท้องทุ่งนา หนองบึง ช่วงฤดูฝนมักอาศัยอยู่ตามท้องนา แต่ในฤดูแล้งจะไปหากินตามหนองบึง
== พฤติกรรม ==
นกอีลุ้มกินเมล็ดข้าว พืชน้ำ ปลา ปู หอย เป็นอาหาร ผสมพันธุ์ ในช่วงเดือนมิถุนายน-สิงหาคม ทำรังตามพงหญ้า และวางไข่ครั้งละ 3-5 ฟอง
== สถานะการอนุรักษ์ ==
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่อย่างไรก็ตาม นกอีลุ้มก็เป็นนกชนิดหนึ่งที่มักถูกจับหรือล่าเพื่อนำมาทำเป็นอาหารอยู่บ่อย ๆ ในช่วงฤดูฝนซึ่งเป็นฤดูผสมพันธุ์ โดยเรียกว่า "ไก่นา" เช่นเดียวกับนกชนิดอื่นในวงศ์เดียวกัน
== อ้างอิง ==
== แหล่งข้อมูลอื่น ==
นกอัญชัน
นกที่พบในประเทศไทย
สัตว์ป่าคุ้มครอง
นกในประเทศปากีสถาน
นกในประเทศอินเดีย
มหาประติมากรรม

มหาประติมากรรม (Monumental sculpture) เป็นคำที่มักจะใช้ในประวัติศาสตร์ศิลป์วิทยาและการวิพากษ์งานศิลปะ แต่ยังเป็นความหมายที่ยังไม่ลงตัว มหาประติมากรรมรวมแนวคิดสองอย่างๆ หนึ่งคือการใช้สอย และ อีกอย่างหนึ่งคือขนาด และอาจจะรวมแนวคิดที่สามที่เป็นแนวคิดเชิงอัตวิสัย มหาประติมากรรมจะใช้กับประติมากรรมทั้งหมดที่มีขนาดใหญ่ รูปคนที่มีขนาดครึ่งหนึ่งของคนจริงขึ้นไปก็ถือกันว่าเป็นมหาประติมากรรมตามทัศนคติของนักประวัติศาสตร์ศิลป์ และศิลปะร่วมสมัยก็ใช้สำหรับขนาดทั้งหมดของงานประติมากรรม ฉะนั้นมหาประติมากรรมจึงต่างจากจุลประติมากรรม, งานโลหะขนาดเล็ก, งานแกะสลักงาช้าง, บานพับภาพสองหรืองานในทำนองเดียวกัน
นอกจากนั้นมหาประติมากรรมเป็นคำที่ใช้สำหรับการสร้างหรือส่วนประกอบของอนุสาวรีย์อย่างใดอย่างหนึ่ง ซึ่งทำให้รวมทั้งหัวเสา, งานแกะนูนที่ติดกับผนังของสิ่งก่อสร้างจึงรวมอยู่ในบริบทนี้ด้วย แม้ว่าอาจจะเป็นงานชิ้นที่ไม่ใหญ่นัก ประโยชน์การใช้สอยของอนุสาวรีย์ก็เพื่อเป็นการระบุที่หมายของที่ฝังศพ หรือสำหรับเป็นอนุสรณ์สถานสำหรับผู้ที่เสียชีวิตไปแล้ว หรือเป็นสิ่งที่ใช้ในการแสดงอำนาจของประมุขของประชาคม ทั้งนี้ก็รวมทั้งอนุสรณ์สถานของศาสนสถาน
แนวคิดที่สามอาจจะเจาะจงเฉพาะงานชิ้นใดชิ้นหนึ่ง คำอธิบายของคำว่า “Monumental” ใน “A Dictionary of Art and Artists” โดย ปีเตอร์ และ ลินดา เมอร์เรย์ให้คำจำกัดความไว้ว่า:
== อ้างอิง ==
Schapiro, Meyer, Selected Papers, volume 2, Romanesque Art, 1977, Chatto & Windus, London, ISBN 0701122390
*
ประวัติศาสตร์ศิลปะ
การเผยแพร่คริสต์ศาสนาไฮเบอร์โน-สกอตแลนด์

คณะเผยแพร่คริสต์ศาสนาไฮเบอร์โน-สกอตแลนด์ (Hiberno-Scottish mission) เป็นคณะเผยแพร่คริสต์ศาสนา (Mission) ที่นำโดยนักบวชชาวไอร์แลนด์ และชาวสกอตแลนด์ในการดำเนินการเผยแพร่คริสต์ศาสนา และก่อตั้งสำนักสงฆ์ในบริเตนใหญ่ และแผ่นดินใหญ่ยุโรปในระหว่างยุคกลาง โครงการเผยแพร่คริสต์ศาสนาเริ่มขึ้นในปี ค.ศ. 563 ในการก่อตั้งไอโอนา โดยนักบุญโคลัมบานักบวชชาวไอร์แลนด์ Columba ในการพยายามสอนศาสนาให้แก่ชาวเกลส์ of อาณาจักรดาลริอาตา และในการเปลี่ยนชาวพิคท์ให้มานับถือคริสต์ศาสนา ในช่วงหลายร้อยปีต่อมาโครงการเผยแพร่คริสต์ศาสนาก็ขยายอำนาจและอิทธิพลเข้าไปในบริเวณอังกฤษของแองโกล-แซ็กซอน และในจักรวรรดิแฟรงค์ การเผยแพร่ในระยะแรกมักจะเกี่ยวข้องกับกิจการที่เรียกว่าคริสต์ศาสนาเคลติค ที่มีลักษณะที่เป็นเอกลักษณ์ตรงการจัดระบบบริหารในแวดวงของสำนักสงฆ์แทนที่จะในขอบข่ายของสังฆมณฑล แต่ต่อมาก็เริ่มมามีลักษณะที่คล้ายคลึงกับลักษณะของแผ่นดินใหญ่ยุโรป
== อ้างอิง ==
== ดูเพิ่ม ==
คณะเผยแพร่คริสต์ศาสนาแองโกล-แซ็กซอน
== แหล่งข้อมูลอื่น ==
Original Catholic Encyclopedia text of this article
คริสต์ศาสนาเคลติค
คริสต์ศาสนาแองโกล-แซ็กซอน
ประวัติศาสตร์สกอตแลนด์
ประวัติศาสตร์ไอร์แลนด์
คริสต์ศาสนาแองโกล-แซ็กซอน
คริสต์ศาสนาในยุโรป
การเผยแพร่คริสต์ศาสนา
สภาพผักเรื้อรัง

สภาพผักเรื้อรัง (persistent vegetative state) เป็นภาวะที่ผู้ป่วยซึ่งได้รับความเสียหายรุนแรงที่สมองซึ่งเคยอยู่ในภาวะโคม่าได้ฟื้นตัวกลับสู่ภาวะตื่นโดยไม่มีสติรู้ตัว ถือเป็นคำวินิจฉัยที่ไม่มีความแน่นอนชัดเจนโดยอาจถือว่าเป็นกลุ่มอาการอย่างหนึ่ง ผู้ป่วยที่อยู่ใน สภาพผัก (vegetative state) เป็นเวลา 4 สัปดาห์จะจัดกลุ่มเป็นสภาพผักเรื้อรัง และหากยังคงอยู่สภาพผักเรื้อรังอีก 1 ปีจะถือเป็น สภาพผักถาวร (permanent vegetative state)
การุณยฆาต
ซอกเกอร์ซิตี

ซอกเกอร์ซิตี (Soccer City) หรือเป็นที่รู้จักในอีกชื่อว่า สนามกีฬาเอฟเอ็นบี (FNB) เป็นสนามกีฬาที่ตั้งอยู่บริเวณโซวีโต เมืองโจฮันเนสเบิร์ก ประเทศแอฟริกาใต้ ตั้งอยู่ใกล้กับสำนักงานใหญ่สมาคมฟุตบอลแอฟริกาใต้ ซึ่งใช้เป็นสำนักงานของฟีฟ่าและคณะกรรมการจัดการท้องถิ่นของการแข่งขันฟุตบอลโลก 2010
สนามแห่งนี้นอกจากจะเป็นสนามกีฬาสำหรับแข่งขันฟุตบอล ยังเป็นสนามกีฬาที่ใหญ่ที่สุดในทวีปแอฟริกาในปัจจุบัน จุผู้ชมได้ 94,736 คน สถานที่ตั้งของสนามเป็นสถานที่ที่เนลสัน แมนเดลากล่าวปราศรัยครั้งแรกในโจฮันเนสเบิร์กหลังจากที่เขาออกมาจากคุก และยังเป็นที่ที่เคยจัดงานศพของคริส ฮานิ
== อ้างอิง ==
สิ่งก่อสร้างตั้งแต่ พ.ศ. 2552
สนามกีฬาฟุตบอลโลก 2010
สนามกีฬาในประเทศแอฟริกาใต้
สนามฟุตบอลในประเทศแอฟริกาใต้
พระเจ้าราชวรวงศ์เธอ พระองค์เจ้าภัควดี

พระเจ้าราชวรวงศ์เธอ พระองค์เจ้าภัควดี (1 เมษายน พ.ศ. 2398 – 3 กันยายน พ.ศ. 2483) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาพลอย ได้รับพระมหากรุณาธิคุณเป็นพิเศษจากพระบาทสมเด็จพระจอมเกล้าเจ้าอยู่หัว พระราชทานหีบหมากเสวยลงยา และโต๊ะทองคำ
หลังเกิดการเปลี่ยนแปลงการปกครองในปี พ.ศ. 2475 ทำให้เหล่าพระบรมวงศานุวงศ์ทั้งหลายต้องดำรงพระชนม์ชีพอยู่อย่างยากลำบากและขัดสน บางพระองค์ถูกปลดออกจากงานราชการ บางพระองค์ต้องทรงลี้ภัยไปประทับยังต่างประเทศ บางพระองค์ถูกลดเบี้ยหวัดเงินปี ซึ่งพระเจ้าราชวรวงศ์เธอ พระองค์เจ้าภัควดีก็ทรงเป็นหนึ่งในพระบรมวงศานุวงศ์ที่ได้รับผลกระทบ ด้วยทรงได้รับเบี้ยหวัดเงินปีไม่เพียงพอต่อการดำรงพระชนม์ชีพ จนถึงขนาดต้องไปหยิบยืมจากพระบรมวงศานุวงศ์พระองค์อื่น โดยในเรื่องนี้มีใจความปรากฏในลายพระหัตถ์ของหม่อมเจ้าหญิงจงจิตรถนอม ดิศกุล ที่ทรงเขียนไปถวายแด่สมเด็จพระเจ้าบรมวงศ์เธอ กรมพระยาดำรงราชานุภาพ ผู้เป็นพระบิดาซึ่งทรงประทับอยู่ที่ปีนัง มีความในจดหมายว่า “เมื่อ ๒ วันนี้ พระองค์ภัควดีเสด็จมาที่บ้านรับสั่งว่าเงินงวดยังไม่ออก ไม่มีเงินจะใช้เลย ท่านขอยืมหม่อนฉัน ๒๐ บาท หม่อมฉันได้ทูลว่าหม่อมฉันก็ยากจน ท่านก็วิงวอนอยู่ท่าเดียวเลยต้องถวายท่าน รับสั่งว่าเคยไปทูลรบกวนเสด็จอาถ้าท่านจะกวนหม่อมฉันแทนเสด็จพ่อ เห็นว่าเพียง ๒๐ บาทจึงได้ถวายไปเพื่อสงเคราะห์แก่พระราชวงศ์”
พระเจ้าราชวรวงศ์เธอ พระองค์เจ้าภัควดี สิ้นพระชนม์ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อวันที่ 3 กันยายน พ.ศ. 2483 สิริพระชันษา 85 ปี เป็นพระราชธิดาในพระบาทสมเด็จพระปิ่นเกล้าเจ้าอยู่หัว ที่สิ้นพระชนม์เป็นลำดับท้าย ๆ มีพระชนม์ยาวนานถึง 5 แผ่นดิน
== พระเกียรติยศ ==
=== พระอิสริยยศ ===
พระเจ้าวรวงศ์เธอ พระองค์เจ้าภัควดี (1 เมษายน พ.ศ. 2398 – รัชสมัยรัชกาลที่ 5)
พระเจ้าบวรวงศ์เธอ พระองค์เจ้าภัควดี (รัชสมัยรัชกาลที่ 5 – 15 กรกฎาคม พ.ศ. 2454)
พระเจ้าราชวรวงศ์เธอ พระองค์เจ้าภัควดี (15 กรกฎาคม พ.ศ. 2454 – ปัจจุบัน)
=== เครื่องราชอิสริยาภรณ์ ===
== อ้างอิง ==
พระเจ้าราชวรวงศ์เธอ ชั้น 4
พระองค์เจ้าหญิง
พระราชธิดาในพระบาทสมเด็จพระปิ่นเกล้าเจ้าอยู่หัว
ผู้ได้รับเหรียญรัตนาภรณ์ ม.ป.ร.3
พระเจ้าราชวรวงศ์เธอ พระองค์เจ้าพิมพับสรสร้อย

พระเจ้าราชวรวงศ์เธอ พระองค์เจ้าพิมพับสรสร้อย (พ.ศ. 2399 – 22 เมษายน พ.ศ. 2468) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาวันดี มีพระโสทรขนิษฐา 1 พระองค์ คือ พระเจ้าราชวรวงศ์เธอ พระองค์เจ้าสอางองค์
พระเจ้าราชวรวงศ์เธอ พระองค์เจ้าพิมพับสรสร้อย สิ้นพระชนม์ในรัชสมัยพระบาทสมเด็จพระปกเกล้าเจ้าอยู่หัว เมื่อวันที่ 22 เมษายน พ.ศ. 2468 เวลา 6.20 นาฬิกา ณ พระตำหนักในพระบรมมหาราชวัง ด้วยพระโรควัณโรคภายใน สิริพระชันษา 69 ปี
== พระเกียรติยศ ==
=== พระอิสริยยศ ===
พระเจ้าวรวงศ์เธอ พระองค์เจ้าพิมพับสรสร้อย (พ.ศ. 2399 – สมัยรัชกาลที่ 5)
พระเจ้าบวรวงศ์เธอ พระองค์เจ้าพิมพับสรสร้อย (สมัยรัชกาลที่ 5 – 15 กรกฎาคม พ.ศ. 2454)
พระเจ้าราชวรวงศ์เธอ พระองค์เจ้าพิมพับสรสร้อย (15 กรกฎาคม พ.ศ. 2454 – 22 เมษายน พ.ศ. 2468)
=== เครื่องราชอิสริยาภรณ์ ===
== อ้างอิง ==
พระเจ้าราชวรวงศ์เธอ ชั้น 4
พระองค์เจ้าหญิง
พระราชธิดาในพระบาทสมเด็จพระปิ่นเกล้าเจ้าอยู่หัว
ชาวไทยเชื้อสายลาว
เสียชีวิตจากวัณโรค
ผู้ได้รับเครื่องราชอิสริยาภรณ์ ท.จ. (ฝ่ายใน)
ผู้ได้รับเหรียญรัตนาภรณ์ ม.ป.ร.4
ปฏิบัติการบอดีการ์ด

ปฏิบัติการบอดีการ์ด ซึ่งดำเนินการในระหว่างสงครามโลกครั้งที่สอง เป็นแผนการลวงทางยุทธศาสตร์โดยรวมของฝ่ายสัมพันธมิตรในทวีปยุโรป ระหว่างปี ค.ศ. 1944 โดยเป็นส่วนหนึ่งของการเตรียมการการรุกรานนอร์ม็องดี จุดประสงค์หลักของแผนการดังกล่าวคือการชักจูงให้ฝ่ายเยอรมันเชื่อว่าการรุกรานทวีปยุโรปตะวันตกเฉียงเหนือจะเกิดขึ้นช้าว่าที่วางแผนไว้จริง และคุกคามจะโจมตีในสถานที่อื่นนอกเหนือไปจากเป้าหมายที่แท้จริง รวมทั้งจังหวัดปาดกาแล, คาบสมุทรบอลข่าน, ประเทศฝรั่งเศสตอนใต้, นอร์เวย์ และการโจมตีของโซเวียตในบัลแกเรียและตอนเหนือของนอร์เวย์
ส่วนหลักของปฏิบัติการบอดีการ์ดคือการใช้อุบายหลอกลวงข้าศึกเกี่ยวกับการกะเวลา น้ำหนัก และทิศทางของการรุกรานอร์ม็องดี โรเจอร์ เฮสเต็ธ ผู้ซึ่งช่วยวางแผนและดำเนินการตามปฏิบัติการในขณะที่ทำงานอยู่ใน "อ็อบส์บี" ภาคการหลอกลวงของกองบัญชาการทหารสูงสุดของกองกำลังรบนอกประเทศสัมพันธมิตร ได้บันทึกในหนังสือของเขาถึงเป้าหมายสามประการของปฏิบัติการบอดีการ์ด ซึ่งทั้งหมดนี้ได้ละไว้ในภาคผนวกวายของคอสแซค (COSSAC) แผนการหลอกลวงก่อนหน้า เป้าหมายดังกล่าวประกอบด้วย:
เพื่อชักชวนกองบัญชาการทหารเยอรมันให้เชื่อว่าการโจมตีหลักและการโจมตีที่ตามมาจะเกิดขึ้นในหรือทางตะวันออกของจังหวัดปาส์-เดอ-กาเลส์ อันจะเป็นการกระตุ้นให้ข้าศึกคงกำลังหรือเสริมกำลังทางบกและทางอากาศ รวมไปถึงเครื่องป้องกันข้าศึกที่นั่น ซึ่งจะทำให้การป้องกันบริเวณอื่นอ่อนแอลง โดยเฉพาะอย่างยิ่ง พื้นที่เมืองค็อง
เพื่อสร้างความสงสัยให้กับข้าศึกถึงวันที่และเวลาของการโจมตีที่แท้จริง
ระหว่างและหลังจากการโจมตีหลัก เพื่อจำกัดวงของกองกำลังทางบกและทางอากาศของเยอรมนีให้อยู่ในหรือทางตะวันออกของจังหวัดปาส์-เดอ-กาเลส์จำนวนมากที่สุดเท่าที่จะเป็นไปได้ เป็นเวลาอย่างน้อย 14 วัน
แผนบอดีการ์ดถูกสร้างขึ้นโดยส่วนควบคุมลอนดอน อันเป็นผลสืบเนื่องมาจากการประชุมเตหะรานในเดือนพฤศจิกายน ค.ศ. 1943 ปฏิบัติการดังกล่าวถูกแบ่งออกเป็นสามปฏิบัติการย่อย: ปฏิบัติการความทรหด ซึ่งประกอบด้วยส่วนทางเหนือ (ถูกออกแบบมาเพื่อลวงฝ่ายเยอรมันว่าจะมีการรุกรานนอร์เวย์) และส่วนทางใต้ (ซึ่งลวงฝ่ายเยอรมันว่าจะมีการรุกรานที่ปาส์-เดอ-กาเลส์) อีกปฏิบัติการหนึ่ง คือ ปฏิบัติการเซเพลิน เพื่อแสดงความต้องการว่าจะมีการยกพลขึ้นบกบนเกาะครีตหรือในโรมาเนีย นอกจากนี้ยังมีอีก 36 ปฏิบัติการย่อยซึ่งไม่ขึ้นกับส่วนควบคุมลอนดอน
== อ้างอิง ==
== แหล่งข้อมูลอื่น ==
Anthony Cave Brown, Bodyguard of Lies: The Extraordinary True Story Behind D-Day , 1975.
Jon Latimer, Deception in War, New York: Overlook Press, 2001. ISBN 978-1585673810.
ยุทธการและปฏิบัติการทางทหารในสงครามโลกครั้งที่สอง
ณัชชา อารีย์รัก

ณัชชา อารีย์รัก (19 ธันวาคม พ.ศ. 2531 - ปัจจุบัน ) หรือ  "อุ๋งอิ๋ง"  เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานโฆษณา ครั้งแรกเป็นของกานิเย่เมื่อปี พ.ศ. 2551 และเริ่มมีชื่อเสียงเป็นที่รู้จักมากขึ้นเมื่อเข้ารอบเป็น ID10 ในการประกวด The Idol Project 1 (ดิ ไอดอล โปรเจกต์ 1)  ทางสถานีวิทยุโทรทัศน์ไทยทีวีสีช่อง 3 หลังจากนั้นได้ถ่ายแบบ และเล่นมิวสิกวิดีโอบ้าง จนล่าสุดได้รับบทเป็น ม่ายสาววัย 30 ปี  น้องสาวของ "โยธิต" ผู้มีจิตใจดี เสียสละ รักครอบครัว และหลงรัก "เสือ" มากจนหลงผิด ที่ชื่อว่า "โยถิกา" ในละครเรื่อง "เพียงใจที่ผูกพัน"
== ประวัติ ==
ณัชชา อารีย์รัก เขียนสะกดเป็นชื่อภาษาอังกฤษได้ว่า "Natcha Arirak" ซึ่งเป็นชื่อที่ใช้ในการแสดง แต่แท้จริงแล้วอุ๋งอิ๋งมีชื่อจริงว่า กนกวรรณ อร่ามอารีรักษ์ เกิดวันที่  ในตัวเมืองจังหวัดกระบี่ ภาคใต้ของไทย และเคยเปิดเผยว่า ชื่อเล่น "อุ๋งอิ๋ง" แผลงมาจากที่คุณแม่ตั้งให้ว่า "ยู้อิ๋งนิ้ง" มาตั้งแต่กำเนิด ปัจจุบันศึกษาอยู่ที่คณะนิเทศศาสตร์ สาขาเอกวิทยุโทรทัศน์ ชั้นปีที่ 3 มหาวิทยาลัยกรุงเทพ
== ผลงาน ==
=== ละครโทรทัศน์ ===
=== การประกวด  ===
ID10 ในการประกวด The Idol Project 1 (ดิ ไอดอล โปรเจกต์ 1)  ทางสถานีวิทยุโทรทัศน์ไทยทีวีสีช่อง 3
=== ภาพยนตร์โฆษณา ===
=== มิวสิกวิดีโอ ===
=== ผลงานอื่น  ===
ประกาศแจ้งรายการ ช่อง3 (ชั่วคราว)
ถ่ายแบบนิตยสารวัยรุ่น
== อ้างอิง ==
ณัชชา อารีย์รัก (The Idol) 
ข้อมูลนักแสดง   
(MV ที่แสดง)
บุคคลจากจังหวัดกระบี่‎
นางแบบไทย
บุคคลจากคณะนิเทศศาสตร์ มหาวิทยาลัยกรุงเทพ
แร้งเทาหลังขาว

แร้งเทาหลังขาว (อังกฤษ: The Indian White-rumped Vulture; ชื่อวิทยาศาสตร์: Gyps bengalensis) นกล่าเหยื่อจำพวกอีแร้งชนิดหนึ่ง
== ลักษณะ ==
จัดเป็นนกขนาดใหญ่ชนิดหนึ่ง ลำตัวยาวถึง 90 เซนติเมตร สีลำตัวดำแกมสีน้ำตาล บริเวณส่วนหัวและลำคอไม่มีขนปกคลุมเป็นแผ่นหลังสีคล้ำตอนล่างของคอมีขนเป็นวงสีขาวรอบหลังตอนล่างและโคนหางสีขาวเด่นชัดบริเวณด้านในของต้นขามีแต้มสีขาวซึ่งจะเห็นได้ชัดขณะเกาะยืน นกอายุน้อยลำตัวสีน้ำตาลออกแดงหรือสีน้ำตาลเข้มไม่มีแถบสีขาวเลย
== พฤติกรรมและการขยายพันธุ์ ==
กินซากสัตว์เป็นอาหาร ทำรังในเดือนพฤศจิกายนและธันวาคมจนถึงเดือนกุมภาพันธ์ ทำรังบนยอดไม้สูง เคยพบทำรังบนยอดต้นมะพร้าว วางไข่ครั้งละ 1 ฟอง ทั้งสองเพศช่วยกันทำรังและกกไข่
== การกระจายพันธุ์ ==
มีการแพร่กระจายพันธุ์ตั้งแต่ภูมิภาคเอเชียใต้, จีนด้านตะวันออกเฉียงใต้ และทั่วภูมิภาคเอเชียตะวันออกเฉียงใต้ ในป่าชุมนุมใกล้กับที่อยู่ของมนุษย์เคยพบมีชุกชุมทั่วไปในบริเวณที่ราบชอบเกาะอยู่ในฝูงใหญ่บนต้นไม้ตามลาดเขาและต้นไม้สูงตามชายป่าหรือริมไร่นา  สำหรับในประเทศไทย แร้งเทาหลังขาวเป็นนกที่หาดูได้ยากมาก มีรายงานการพบแร้งชนิดนี้ที่เขตรักษาพันธุ์สัตว์ป่าทุ่งใหญ่-ห้วยขาแข้ง ในเขตจังหวัดตากและจังหวัดอุทัยธานี ที่ใกล้โรงฆ่าสัตว์ จังหวัดปัตตานี และที่ทุ่งนาริมถนนในจังหวัดชัยภูมิ  เป็นต้น
== สถานะอนุรักษ์ ==
ปัจจุบัน แร้งเทาหลังขาว เป็นนกที่หาได้ยากมากในประเทศไทย จึงถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เช่นเดียวกับแร้งและนกในกลุ่มเดียวกันนี้ชนิดอื่น ๆ
== อ้างอิง ==
==แหล่งข้อมูลอื่น==
สัตว์ป่าคุ้มครอง
นกที่พบในประเทศไทย
แร้ง
นกในประเทศปากีสถาน
นกในประเทศอินเดีย
หีบแฟรงค์

หีบแฟรงค์ (Franks Casket หรือ Auzon Runic Casket) เป็นหีบที่สลักจากกระดูกวาฬของสมัยแองโกล-แซ็กซอน ที่ในปัจจุบันเป็นของพิพิธภัณฑ์บริติช, ลอนดอน, อังกฤษ หีบแน่นไปด้วยลวดลายสลักด้วยมีดแซะเป็นฉากเรื่องราวแบบงานสลักนูนราบสองมิติ พร้อมด้วยคำจารึกส่วนใหญ่ที่เป็นอักษรรูนส์ การตีความหมายของภาพและอักษรจารึกยังคงเป็นเรื่องที่ศึกษากันอยู่อย่างลึกซึ้ง แต่โดยทั่วไปแล้วเชื่อกันว่ามีที่มาจากนอร์ทธัมเบรีย หีบแฟรงค์เป็นงานชิ้นที่มีความสำคัญในการทำความเข้าใจถึงวัฒนธรรมแองโกล-แซ็กซอนตอนต้น
หัวข้อและที่มาของภาพสลักบนหีบแตกต่างกันไป ที่รวมทั้งภาพคริสเตียนภาพหนึ่ง “การชื่นชมของแมไจ” และ ภาพที่มาจากประวัติศาสตร์โรมัน (จักรพรรดิไททัส) และ ตำนานเทพโรมัน (รอมิวลุส และรีมุส) และภาพจากตำนานของชนพื้นเมืองเจอร์มานิค: ตำนานเจอร์มานิคเกี่ยวกับเวย์แลนด์ช่างตีเหล็ก, ฉากจากตำนานซิเกิร์ด และตำนานจากตอนที่หายไปของตำนานเกี่วยกับอยิลลัซน้องชายของเวย์แลนด์ช่างตีเหล็ก คำจารึก “แสดงถึงความสามารถทางภาษาและอักขระ แม้ส่วนใหญ่จะเขียนโดยใช้ภาษาอังกฤษเก่าและอักษรรูนส์ ขณะที่ยังเขียนเป็นภาษาละติน” บ้างก็เขียนกลับหัวกลับหางหรือจากขวาไปซ้าย จะเห็นได้ชัดว่าเป็นลักษณะของหีบเป็นงานที่เลียนแบบงานหีบสลักงาช้างของยุคโบราณตอนปลายของเบรสเชีย เช่นเดียวกับหีบโวโรลีซึ่งเป็นงานของไบแซนไทน์ที่แผลงมาจากศิลปะคลาสสิกที่สร้างราว ค.ศ. 1000
== อ้างอิง ==
==ดูเพิ่ม==
ศิลปะแองโกล-แซ็กซอน
== แหล่งข้อมูลอื่น ==
The Franks Casket (British Museum page)
Alfred Becker, Webseite zu Franks Casket
Austin Simmons, The Cipherment of the Franks Casket Simmons' theory, with the best images 
งานแกะสลักงาช้าง
บรรจุภัณฑ์
งานศิลปะในคริสต์ศตวรรษที่ 8
ศิลปะแองโกล-แซกซัน
 งานแกะสลักงาช้าง
งานสะสมของพิพิธภัณฑ์บริติช
กฤษณ์ โชคทิพย์พัฒนา

กฤษณ์ โชคทิพย์พัฒนา หรือ "จ๊อด" แห่งวงกัมปะนีและอดีตสมาชิกวงบัตเตอร์ฟลาย โปรดิวเซอร์ผู้มีชื่อเสียงคนหนึ่งของวงการเพลง
== ประวัติ ==
== ผลงาน ==
ผลงานร่วมกับเรวัต พุทธินันทน์และวงคีตกวี พ.ศ. 2525 ชุดเรามาร้องเพลงกัน โดยครั้งนั้นกฤษณ์เป็นผู้บันทึกเสียงอีกด้วย
รายชื่อเพลง
ไม่เป็นไร
เรามาร้องเพลงกัน
ทุกๆคน (เป็นคนดี)
เธอ
ทำอยู่ทำไป
ฮูเลเล
วีณาแกว่งไกว
ขลุ่ยผิว
ดอกไม้ไปไหน
ดนตรี คีตา (เวหาจักรวาล)
ดนตรี คีตา (ภาคลาโรง)
ผลงานร่วมกับวงบัตเตอร์ฟลาย พ.ศ. 2526
รายชื่อเพลง
Get Enough
Plastique
Wish You Were Here
Dead or Alive
Reality
Mr.
Let Me In
ผลงานร่วมกับวงบัตเตอร์ฟลาย พ.ศ. 2529 ชุด Action ตอนนั้น กฤษณ์ โชคทิพย์พัฒนา ดำรงตำแหน่งมือเบสและร้องนำ
รายชื่อเพลง
Action
Dream Chaser
Numb
Hammer Song
Phosphorus
I Lost My Smile
Let It Live
Red Rose Queen
ผลงานร่วมกับวงกัมปะนีปี พ.ศ. 2535 อัลบั้มไม่มีจำกัด
รายชื่อเพลง
วัด
ประเทศไทย
แม่เดียวกัน
นักเดินทาง
ไม่มีเหลือเฟือ
เทวดา
กลับคำเสีย
ไทยมืด
สรุปว่า...บ้า
ผัดไทย
อัลบั้มนี้มีเพลงที่กฤษณ์ร้องคือเพลง กลับคำเสีย ซึ่งเป็นเพลงฮิตที่ติดหูคนฟังมาจนถึงปัจจุบันนี้
=== ผลงานการแต่งเพลง ===
อัสนี-วสันต์
* บ้าหอบฟาง
* กาละเทศะ
* ผักชีโรยหน้า
* สายล่อฟ้า
* ทั้งทั้งที่รู้
* ยินยอม
* กระดี่ได้น้ำ
* ฟักทอง
* เหลือเก็บ-เหลือจ่าย
* รุ้งกินน้ำ
ธงไชย แมคอินไตย์
* สบาย สบาย
* คนข้างบ้าน
* ไม่อาจหยั่งรู้
* เสียดาย
ไมโคร
* อย่าดีกว่า (คำร้องและทำนอง ใช้นามแฝงว่า กฤษณา การุณย์)
* อู๊ดกับแอ๊ด (นามแฝงว่า กฤษณา การุณย์)
* หมื่นฟาเรนไฮต์
* จริงใจซะอย่าง
* อึดอัดออก
แหวน ฐิติมา
* สองมือ สองตา หนึ่งใจ
บิลลี่ โอแกน
* บอกแล้วแววมันออก
* แบ่งตรงไหน
* ทอมทอม
นูโว
* หลอกกันเล่นเลย
* โลกเราสวยงาม
* สองคนในร่างเดียว
* หลุมหลบภัย
อำพล ลำพูน
* เสียมั้ย
วสันต์ โชติกุล
* สับสน
นรินทร ณ บางช้าง
* อาจเป็นเรา
* พ่อฉันซ่าส์
ใหม่ เจริญปุระ
* เธอคงไม่รู้
* เสี่ยงเป็นเสี่ยงกัน
นรศักดิ์ รัตนเวโรจน์
* ค่ำคืนของวันหนึ่ง (ร่วมกับ สมชาย กฤษณะเศรณี)
* ไม่อยากจะทำอย่างนี้เลย (ร่วมกับ อนุวัฒน์ สืบสุวรรณ)
เจตริน วรรธนะสิน
* ขอบคุณมากครับ
* ยุ่งน่า
* เพิ่งเข้าใจ
มิคกี้
* สิ่งเดียว
ยูเอชที
* ไม่รู้เท่าไหร่...จริงๆ เพื่อน
* ดูดีดี...นะเพื่อน
วสุ แสงสิงแก้ว
* แซงคิว
มอส ปฏิภาณ
* ปล่อยมันไป
ธเนศ วรากุลนุเคราะห์
* อย่าคิดนาน
* แดนศิวิไลซ์ II
อินคา
* กลับคืนรัง
กัมปะนี
* ไม่มีเหลือเฟือ
* ไทยมืด
สุรสีห์ อิทธิกุล
* พลุเพลิง
* ใกล้กับไกล
เต๋อ เรวัต
* อยากรู้นัก
5 กันยายน พ.ศ. 2541 เป็นนักดนตรีในคอนเสิร์ต จากเพื่อน พี่และน้อง แด่เรวัต พุทธินันท์
16 ธันวาคม พ.ศ. 2544 เป็นแขกรับเชิญในคอนเสิร์ต Nuvo IN Love
22 กุมภาพันธ์ พ.ศ. 2557 ร่วมแสดงในคอนเสิร์ต แบเบอร์เพื่อชาวนา
นอกจากนี้ กฤษณ์ โชคทิพย์พัฒนา ยังเป็นโปรดิวเซอร์ให้กับวงดนตรีอีกหลายวงเช่น ไมโคร นูโว เพชร โอสถานุเคราะห์ ฯลฯ และยังอยู่ในเบื้องหลังความสำเร็จของนักดนตรีอีกมากมาย
== อ้างอิง ==
ทะเลสาบรูปสามเหลี่ยม Triangle Lake โดย kilroy จาก โอเคเนชั่น
gmember
Action ButterFly  จาก โอเคเนชั่น
ButterFly II  จาก โอเคเนชั่น
ร้องเพลงดีกว่า  จาก โอเคเนชั่น
Ter-Rewat
บุคคลที่เกิดในปี พ.ศ. 2493
นักร้องชายชาวไทย
นักกีตาร์ชาวไทย
นักกีตาร์เบส
นักแต่งเพลงชาวไทย
ศิลปินสังกัดจีเอ็มเอ็ม แกรมมี่
เดนนิส กาบอร์

เดนนิส กาบอร์ ซีบีอี, เอฟอาร์เอส (Dennis Gabor CBE, FRS; 5 มิถุนายน ค.ศ. 1900 - 9 กุมภาพันธ์ ค.ศ. 1979) นักประดิษฐ์และวิศวกรไฟฟ้าชาวอังกฤษเชื้อสายยิว-ฮังการี  เป็นผู้ค้นพบหลักการของการสร้างภาพ 3 มิติแบบฮอโลกราฟี โดยบังเอิญขณะกำลังพัฒนาปรับปรุงคุณภาพของกล้องจุลทรรศน์อิเล็กตรอน การค้นพบครั้งนี้ทำให้เขาได้รับรางวัลโนเบลสาขาฟิสิกส์ ในปี ค.ศ. 1971 
เดนนิส กาบอร์เกิดในครอบครัวชาวยิวที่บูดาเปสต์ ประเทศฮังการี หลังจากจบการศึกษาวิศวกรรมไฟฟ้าจากฮังการี และเยอรมนี ก็ได้ทำงานวิจัยเกี่ยวกับหลอดรังสีคาโทด และเครื่องออสซิโลกราฟ
หลังจากอดอล์ฟ ฮิตเลอร์ และพรรคนาซีเข้ามามีอำนาจในปี ค.ศ. 1933 เขาได้อพยพออกจากนาซีเยอรมนี และได้รับเชิญไปทำงานในประเทศอังกฤษ เขาได้รับสัญชาติอังกฤษในปี ค.ศ. 1946
เขาเสียชีวิตเมื่อวันที่ 9 กุมภาพันธ์ ค.ศ. 1979 ที่ลอนดอน ประเทศอังกฤษ
== อ้างอิง ==
The life of Denis Gabor
นักฟิสิกส์ชาวยิว
นักประดิษฐ์ชาวอังกฤษ
นักประดิษฐ์ชาวยิว
นักประดิษฐ์ชาวฮังการี
วิศวกรชาวอังกฤษ
ผู้ได้รับรางวัลโนเบลสาขาฟิสิกส์
ชาวออสเตรีย-ฮังการีผู้ได้รับรางวัลโนเบล
ชาวฮังการีผู้ได้รับรางวัลโนเบล
ชาวสหราชอาณาจักรผู้ได้รับรางวัลโนเบล
บุคคลจากบูดาเปสต์
บุคคลจากลอนดอน
ศิษย์เก่าจากมหาวิทยาลัยเทคนิคเบอร์ลิน
ศิษย์เก่าจากมหาวิทยาลัยเทคนิคบูดาเปสต์
บุคคลจากอิมพิเรียลคอลเลจลอนดอน
ชาวอังกฤษเชื้อสายฮังการี